ยุโรปสนฟินันซ่าขอถือหุ้นเกิน50%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — คปภ.จี้ฟินันซ่าประกันชีวิต เจรจาพันธมิตรจากยุโรปเพิ่มทุนโดยเร็ว
นายสถิตย์ ลิ่มพงศ์พันธุ์ ปลัดกระทรวงการคลัง ประธานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า กรณีที่บริษัทฟินันซ่า ประกันชีวิต ถูกสำนักงานคณะกรรมการกำกับและส่งเสริมการประกอบธุรกิจประกันภัย หรือ คปภ. สั่งห้ามไม่ให้ขยายธุรกิจ จนกว่าเงินกองทุนที่ขาดไป 1,037 ล้านบาท จะครบตามเกณฑ์กำหนดของกฎหมายนั้น ขณะนี้ได้มีสถาบันการเงินจากสหภาพยุโรปแสดงความสนใจที่จะเข้ามาเพิ่มทุนให้แก่บริษัท ฟินันซ่าประกันชีวิตแล้ว โดยขั้นตอนกำลังอยู่ในช่วงของการเจรจา หลังจากนั้นกระทรวงการคลังจะมีการพิจารณา ซึ่งคาดว่าจะใช้เวลาอีกไม่นานขบวนการทุกอย่างถึงจะแล้วเสร็จ 
“ทางนักลงทุนจากสหภาพยุโรปนั้น มีความต้องการที่จะเข้ามาถือครองหุ้นในฟินันซ่าประกันชีวิตมากกว่า 50% แต่ตามกฎหมายนั้น บริษัทต่างชาติจะถือครองหุ้นได้ไม่เกิน 49%” นายสถิตย์ กล่าว
นางจันทรา บูรณฤกษ์ เลขาธิการ คปภ. กล่าวว่า คณะกรรมการคปภ. จะมีการประชุมพิจารณาแนวทางการแก้ไขปัญหาบริษัท ฟินันซ่าประกันชีวิต ในอีก 2 สัปดาห์ข้างหน้านี้ โดย คปภ. จะเสนอให้คณะกรรมการพิจารณา และมีมติว่าจะกำหนดเวลาผ่อนผันให้ทางบริษัทฟินันซ่า หาพันธมิตรร่วมลงทุนและแก้ปัญหาเงินกองทุนที่ติดลบให้ได้ภายในเมื่อใด ซึ่งหากสามารถเพิ่มทุนได้ตามกำหนด ทาง คปภ. ก็จะไม่มีการตั้งคณะกรรมการเข้าไปควบคุมกิจการ
อย่างไรก็ดี ตามกฎหมายแล้วพันธมิตรร่วมลงทุนดังกล่าวจะต้องเข้ามาซื้อกิจการบริษัท ฟินันซ่าในครั้งนี้ทันที ซึ่งขณะนี้อยู่ระหว่างเจรจากับนักลงทุนที่สนใจอยู่ และคาดว่าน่าจะได้ข้อสรุปที่ดีและหากได้ข้อสรุปแล้วก็ต้องเสนอให้คณะกรรมการ คปภ.พิจารณาอีกครั้ง
ทั้งนี้ ที่ผ่านมา คปภ.ยังไม่ได้เสนอเรื่องการให้ตั้งคณะกรรมการควบคุมกิจการบริษัท ฟินันซ่า กลับไปให้นายกรณ์ จาติกวณิช รมว.คลัง พิจารณาอีกครั้งแต่อย่างใด เนื่องจากตามกระบวนการแล้ว จะต้องนำเรื่องกลับไปพิจารณาในที่ประชุมคณะกรรมการ คปภ. ก่อน
สำหรับข้อเสนอของบริษัท ฟินันซ่า ที่จะใช้อสังหาริมทรัพย์มาใส่เงินกองทุนนั้น ยืนยันว่าตามกฎหมายมาตรา 33 วรรค 2 มีการกำหนดเกณฑ์ไว้อย่างชัดเจน ซึ่งข้อเสนอของฟินันซ่าไม่เข้าเกณฑ์ทั้งหมด จึงไม่สามารถใช้แนวทางนี้ได้
 
นางจันทรา กล่าวว่า ที่ผ่านมา คปภ. ก็เคยเข้าไปควบคุมกิจการบริษัทประกันที่มีปัญหามาแล้ว ซึ่งหลังเข้าควบคุมกิจการก็พบว่า สถานการณ์ทางการเงินของบริษัทดังกล่าวดีขึ้น เพราะมีการสะสางบัญชีที่ติ